open-index/open-wikipedia-markdown huggingface dataset:
Υποπλοίαρχος

Ο **Υποπλοίαρχος** (Υπχος) είναι βαθμός του κατώτερου αξιωματικού (OF-2) στο Ελληνικό Πολεμικό Ναυτικό και στο Λιμενικό Σώμα − Ελληνική Ακτοφυλακή. Ο βαθμός του υποπλοίαρχου είναι ανώτερος του ανθυποπλοίαρχου και κατώτερος του πλωτάρχη. Ο υποπλοίαρχος είναι αντίστοιχος του λοχαγού στο στρατό ξηράς, του Σμηναγού στην πολεμική αεροπορία, του Αστυνόμου Β΄ της Ελληνικής Αστυνομίας και του Πυραγού στην Πυροσβεστική.

Στους αγγλόφωνους στρατούς ο αντίστοιχος βαθμός καλείται **Lieutenant** και στους γαλλόφωνους **Lieutenant de vaisseau**.

## Ετυμολογία
Υποπλοίαρχος=υπό+πλοίαρχος

## Διακριτικά

File:GR-Navy-OF2.svg|Η επωμίδα του Υποπλοίαρχου στο ελληνικό/κυπριακό πολεμικό ναυτικο
File:GR-Navy-OF2-sleeve.svg|Το διακριτικό καρπού του Υποπλοίαρχου στο ελληνικό/κυπριακό πολεμικό ναυτικό
File:GR-Coastguard-OF2-sleeve.svg|Το διακριτικό καρπού του Υποπλοίαρχου στο λιμενικό σώμα - ακτοφυλακή
File:GR mercantile marine Lieutenant.svg|Το διακριτικό καρπού του Πλοίαρχου Β' στο εμπορικό ναυτικό


Κατηγορία:Στρατιωτικοί βαθμοί
Πέτρος Μάνος

Ο **Πέτρος Μάνος** (1871 - 1918) ήταν Έλληνας αξιωματικός του ιππικού, αυλικός καθώς και πατέρας της Ασπασίας Μάνου.

## Βιογραφικά στοιχεία

Γεννήθηκε το 1871 στην Αθήνα και ήταν γιος του Θρασύβουλου Μάνου, αξιωματικού του ελληνικού στρατού, και της Ρωξάνης Μαυρομιχάλη, κόρης του Πέτρου Μαυρομιχάλη. Από την πλευρά του πατέρα του καταγόταν από παλιά φαναριώτικη οικογένεια ενώ η μητέρα του Ρωξάνη Πέτρου Μαυρομιχάλη ήταν εγγονή του Κυριακούλη Μαυρομιχάλη. Αδελφός του ήταν ο Κωνσταντίνος Μάνος. Αποφοίτησε από τη Σχολή Ευελπίδων το 1892. Ακολούθησε στρατιωτική σταδιοδρομία ως αξιωματικός του Ιππικού. Πολέμησε στην Κρήτη την περίοδο  1896-1897. Έλαβε μέρος στον ελληνοτουρκικό πόλεμο του 1897, στον Μακεδονικό Αγώνα 1904-1907 με τον ψευδώνυμο "Καπετάν Βέργας" καθώς και στους Βαλκανικούς Πολέμους ως έφεδρος ίλαρχος. Από το στράτευμα είχε παραιτηθεί το 1909. Μετά την πάροδο των Βαλκανικών Πολέμων ανέλαβε υποσταβλάρχης στα Ανάκτορα ενώ το 1917 ακολούθησε την βασιλική οικογένεια στην εξορία της στην Ελβετία. Απεβίωσε στη Ελβετία στις 4 Απριλίου 1918.

Υπήρξε ιδρυτικό μέλος της της "Εθνικής Εταιρείας", πρόεδρος του Μακεδονικού Κομιτάτου και αθλητής ξιφασκίας της Αθηναϊκής Λέσχης. Συμμετείχε με τα χρώματα της Ελλάδας στους Ολυμπιακούς Αγώνες της Στοκχόλμης (1912) στο αγώνισμα της ξιφασκίας. 

Απεβίωσε το 1918 στην Ελβετία. Ήταν παντρεμένος σε πρώτο γάμο με τη (2η εξαδέλφη του) Μαρία Αργυροπούλου, εγγονή του Περικλή Αργυροπούλου. Κόρες τους ήταν οι:
* Ασπασία Μάνου, σύζυγος του Αλέξανδρου βασιλιά της Ελλάδας. Η κόρη τους πριγκίπισσα Αλεξάνδρα παντρεύτηκε τον Πέτρο Β' Καραγεώργεβιτς βασιλιά της Σερβίας.
* Ρωξάνη Μάνου, πρώτη σύζυγο του Χρήστου Ζαλοκώστα.

Σε δεύτερο γάμο με την Σοφία Τομπάζη, εγγονή του Γεωργίου Τομπάζη, απέκτησε τη χορογράφο 
* Ραλλού Μάνου, σύζυγο του Παύλου Μυλωνά.

## Παραπομπές


Κατηγορία:Έλληνες αξιωματικοί του ιππικού‎
Κατηγορία:Έλληνες αθλητές της ξιφασκίας
Κατηγορία:Οικογένεια Μάνου
Κατηγορία:Οικογένεια Μαυρομιχάλη
Duran Duran

Οι **Duran Duran** είναι βρετανικό new wave/synth-pop συγκρότημα που σχηματίστηκε στο Μπέρμινγκχαμ το 1978. Ήταν ένα από τα πιο επιτυχημένα συγκροτήματα της δεκαετίας του '80 και ένα από τα κύρια συγκροτήματα της λεγόμενης "Δεύτερης Βρετανικής Απόβασης" στις Η.Π.Α. Από το 1980 έχουν 14 σινγκλ τα οποία έχουν βρεθεί στα βρετανικά charts (UK Singles Chart) και έχουν πουλήσει πάνω από 100 εκατομμύρια δίσκους. Το συγκρότημα σχηματίστηκε από τους Νικ Ρόουντς και Τζον Τέιλορ και αργότερα προστέθηκαν οι Ρότζερ Τέιλορ και Σάιμον Λε Μπον. Ακόμα, στο συγκρότημα ήταν και ο Άντι Τέιλορ ο οποίος στην πορεία αποχώρησε.

## Μέλη
* Νικ Ρόουντς (πλήκτρα)
* Τζον Τέιλορ (μπάσο)
* Ρότζερ Τέιλορ (ντραμς)
* Σάιμον Λε Μπον (φωνητικά)

## Δισκογραφία
* Duran Duran (1981)
* Rio (1982)
* Seven and the Ragged Tiger (1983)
* Arena (Live) (1984)
* Notorious (1986)
* Big Thing (1988)
* Liberty (1990)
* Duran Duran (γνωστό και ως: "The Wedding Album") (1993)
* Thank You (1995)
* Medazzaland (1997)
* Pop Trash (2000)
* Astronaut (2004)
* Red Carpet Massacre (2007)
* All You Need is Now (2011)
* A Diamond In The Mind (Live) (2012)
* Paper Gods (2015)
* Future Past (2021)
* Danse Macabre (2023)

## Εξωτερικοί σύνδεσμοι

*  

 
Κατηγορία:Βρετανικά μουσικά συγκροτήματα
Κατηγορία:Βραβευμένοι με Brit
Κατηγορία:Βραβευμένοι με Grammy
Κατηγορία:Νικητές Ivor Novello Awards
Γιωργής Κότσιρας

Ο **Γιωργής Κότσιρας** ήταν ποιητής, πεζογράφος, δοκιμιογράφος και μεταφραστής.

## Ξεκίνημα
Γεννήθηκε το 1920 στην Αθήνα, σπούδασε Νομικά και Πολιτικές Επιστήμες στο Πανεπιστήμιο Αθηνών, όπου παρακολούθησε και μαθήματα στο τμήμα Φιλολογίας. Εργάστηκε ως δημόσιος υπάλληλος, επιχειρηματίας και δικηγόρος, ενώ ασχολήθηκε και με τον κινηματογράφο. Το 1965 διορίστηκε συμβολαιογράφος στην Κηφισιά.

## Καλλιέργησε όλα τα είδη του λόγου
Δημοσίευσε το πρώτο του έργο, το διήγημα «Οι άνθρωποι της βουνοκορφής» τον Ιανουάριο του 1944 στο περιοδικό «Φοιτητική Τέχνη». Συνεργάστηκε με τα περιοδικά «Νέα Πορεία», «Ευθύνη», «Φιλολογική Πρωτοχρονιά» κ.ά.) και με τις εφημερίδες «Η βραδυνή», «Ελευθερία», «Ακρόπολις» κ.ά.
Ήταν μέλος της Εταιρείας Ελλήνων Λογοτεχνών, καθώς και μέλος της Επιτροπής Κρατικών Βραβείων το 1977 και το 1978.

## Μεταφραστής του Δάντη
Ποιήματά του έχουν μεταφραστεί σε διάφορες γλώσσες. Και ο ίδιος υπήρξε εξαιρετικός μεταφραστής. Επισημαίνεται η μετάφρασή του της «Θείας Κωμωδίας» του Δάντη.

Ανήκει στην πρώτη μεταπολεμική γενιά. Του απονεμήθηκαν:
* το 2ο Κρατικό Βραβείο Ποίησης το 1959 για τη συλλογή «Η συνομιλία με τον Σίσυφο»,
* το 2ο Κρατικό Βραβείο Ποίησης το 1976 για τη συλλογή «Το άλφα του Κένταυρου»,
* το Βραβείο της Ομάδας των Δώδεκα (έπαθλο Χατζηπατέρα) για τη συλλογή «Ανατομία εγκλήματος»,
* το Βραβείο του Ιδρύματος Ουράνη το 1989 για το σύνολο του ποιητικού του έργου με αφορμή τη συλλογή «Η μυθολογία των προσώπων και άλλα ποιήματα».

Πέθανε στις 11 Ιανουαρίου 1998.

## Έργα
### Ποίηση
*Η χώρα των λωτοφάγων (1948)
*Φρουροί της σιωπής (1949)
*Η πολιορκία του χρόνου (1955)
*Η συνομιλία με το Σίσυφο (1958)
*Αυτογνωσία (1959)
*Ανατομία εγκλήματος (1964)
*Η μυθολογία των πραγμάτων (1968)
*Μεταλλαγές (1974)
*Το άλφα του Κενταύρου (1975)
*Τα ποιήματα (1978, συγκεντρωτική έκδοση σε δύο τόμους, περιελήφθη και η ανέκδοτη συλλογή «Αυτοψία εγκλήματος»)
*Η λάμψη και το τέρας. Εγκώμιο (1983)
*Η μυθολογία των προσώπων και άλλα ποιήματα (1989)
*Εγκώμιο για την Κύπρο και άλλα ποιήματα (1996)

### Θεατρικά
* Ηρόστρατος (1970)

### Πεζά
* Το σπίτι (1947)

### Μελέτες
* Η σύγχρονη ποίηση και η πνευματική αγωνία της εποχής (1959)
*Θεωρητική Δοκιμή· Μελέτες ανιχνεύσεων στην τέχνη του λόγου (1990)

### Μεταφράσεις
* Τζιοβανίνο Γκουαρέσκι «Ο μικρός κόσμος του δον Καμίλλο» (Δίφρος, 1954)
* Αλμπέρ Καμύ «Ο ξένος» (Δαίδαλος, 1955)
* Φεδερίκο Γκαρθία Λόρκα «Το σπίτι της Μπερνάρντα Άλμπα» (Κωνσταντινίδης, 1970)
* Δάντη «Η Θεία Κωμωδία» (Ζαχαρόπουλος, 1986)

## Πηγές
* Ιστοσελίδα ΕΚΕΒΙ
** Η ελληνική ποίηση · Η πρώτη μεταπολεμική γενιά (εκδόσεις Σοκόλη, σελ. 438-439)

## Εξωτερικοί σύνδεσμοι
* Γιωργής Κότσιρας στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Πρώτη Μεταπολεμική Γενιά
Κατηγορία:Έλληνες συγγραφείς του 20ού αιώνα
Κατηγορία:Βραβευμένοι με Κρατικά Βραβεία Λογοτεχνίας
Ποταμός Μαγδαλένα

Ο **Ποταμός Μαγδαλένα** (ισπανικά: *Río Magdalena*, ισπανική  προφορά ΔΦΑ: [ˈri.o maɣðaˈlena]) είναι ο κύριος ποταμός της Κολομβίας, ρέοντας προς Βορρά, μέσα στην ομώνυμη με αυτόν κοιλάδα, περίπου σε μήκος 1.528 χιλιομέτρων, διατρέχοντας το δυτικό μισό της χώρας. Παίρνει το όνομά του από τη Μαρία Μαγδαληνή.

Η λεκάνη απορροής του καλύπτει μια επιφάνεια 27.3 εκατομμυρίων εκταρίων, η οποία αποτελεί το 24% της συνολικής έκτασης της χώρας και όπου ζει το 66% του πληθυσμού της. Επίσης, εκεί παράγεται το 86% του ακαθάριστου εγχώριου προϊόντος της Κολομβίας.

Ο ποταμός διασχίζει μια ευρεία ποικιλία οικοσυστημάτων.

Λόγω της γεωγραφικής θέσης του στο βόρειο τμήμα της Νότιας Αμερικής, ο ποταμός Μαγδαλένα ήταν από τους προκολομβιανούς χρόνους μια διαδρομή προς το εσωτερικό της περιοχής που σήμερα αποτελεί την Κολομβία και τον Ισημερινό.

Διάφοροι Καραΐβοι λαοί όπως οι Πάντσε και οι Γιαριγκί κατοίκησαν στη δυτική όχθη του ποταμού, ενώ το ανατολικό τμήμα του κατοικήθηκε από τον πολιτισμό Μουίσκα, ο οποίος ονόμασε τον ποταμό «Γιούμα».

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Κολομβίας
Καβακλί

Με το όνομα **Καβακλί** είναι γνωστά:

## στη Βουλγαρία
*Καβακλί (Ανατολική Ρωμυλία), κωμόπολη της Ανατολικής Ρωμυλίας, το σημερινό Τοπόλοβγκραντ

## στην Τουρκία
*Καβακλί (Σαράντα Εκκλησιών), κωμόπολη της Ανατολικής Θράκης, στο Δήμο Κιρκλαρελί, της επαρχίας Σαράντα Εκκλησιών
*Καβακλί Μακράς Γέφυρας (Καλύκη), χωριό της Ανατολικής Θράκης, στο Δήμο Μακράς Γέφυρας (Ουζούνκιοπρου) της επαρχίας Αδριανούπολης
*Καβακλί (Μαλάτειας), χωριό της Κιλικίας, στο Δήμο Κάχτας, της επαρχίας Αντιγιαμάν
*Καβακλί (Σύνναδας), χωριό της Πισιδίας, στο Δήμο Σύνναδας (Σουχούτ), της επαρχίας Αφιόν Καραχισάρ
*Καβακλί (Αμάσειας), χωριό του Πόντου, στο Δήμο Γκιοϋνιουσέκ, της επαρχίας Αμάσειας
*Καβακλί Καλλίπολης (Χαλύβη), χωριό της Ανατολικής Θράκης, στο Δήμο Καλλίπολης της επαρχίας Ελλησπόντου (Τσανάκκαλε)
*Καβακλί (Δρογγυλίου), χωριό της Ανατολικής Θράκης, στο Δήμο Δρογγυλίου (Λαλάπασα) της επαρχίας Αδριανούπολης

## στην Ελλάδα
*Καβακλί Θεσσαλονίκης (Άγιος Αθανάσιος), κωμόπολη της Περιφερειακής Ενότητας Θεσσαλονίκης
*Καβακλί Σερρών (Λευκώνας), κωμόπολη της Περιφερειακής Ενότητας Σερρών
*Καβακλί Κιλκίς (Πέρινθος), χωριό της Περιφερειακής Ενότητας Κιλκίς
*Καβακλί (Κίτρος), συνοικία του Κίτρους Πιερίας
* Νέο Καβακλί Ροδόπης (Αίγειρος),  χωριό της Περιφερειακής Ενότητας Ροδόπης
*Καβακλί (Αίγειρος) χωριο στα Κύργια Δράμας

Κατηγορία:Αποσαφηνίσεις ελληνικών τοπωνυμίων
Αντιβασιλεύς Λεοπόλδος (θωρηκτό)

Το **SMS ''Prinzregent Luitpold*** (Πλοίο της Αυτού Μεγαλειότητας *Αντιβασιλεύς Λεοπόλδος*, ή *Λουϊπόλδος'') ήταν το πέμπτο και τελευταίο των θωρηκτών κλάσης Κάιζερ του Αυτοκρατορικού Γερμανικού Ναυτικού. Η τρόπιδα του Λεοπόλδου τέθηκε τον Οκτώβριο του 1910 στα ναυπηγεία Γερμάνιαβερφτ στο Κίελο. Καθελκύσθηκε στις 17 Φεβρουαρίου 1912 και τέθηκε - εντάχθηκε στην υπηρεσία του ναυτικού στις 19 Αυγούστου 1913. Το πλοίο ήταν εξοπλισμένο με δέκα κανόνια των 30,5 εκατοστών (12 ίντσες) σε πέντε δίδυμους περιστροφικούς πύργους και είχε μέγιστη ταχύτητα 21,7 κόμβων (40,2 χλμ/ώρα ή 25 μίλια/ώρα).

Το Θ/Κ Αντιβασιλέας Λεοπόλδος ανατέθηκε στην Γ' Μοίρα θωρηκτών του Στόλου Βορείων Θαλασσών για το μεγαλύτερο μέρος της καριέρας του.  και τον Δεκέμβριο του 1916 μεταφέρθηκε στη Δ' Μοίρα θωρηκτών. Μαζί με τα τέσσερα αδελφά πλοία του, Θ/Κ Κάιζερ, Φρειδερίκος ο Μέγας,  Καϊζερίνα και Βασιλιάς Αλβέρτος, συμμετείχε σε όλες τις μεγάλες επιχειρήσεις του στόλου κατά τον Α' Παγκόσμιο Πόλεμο, συμπεριλαμβανομένης και της σπουδαίας ναυμαχίας της Γιουτλάνδης από τις 31 Μαΐου έως την 1 Ιουνίου του 1916, ενώ σπουδαί υπήρξε η συμβολή του στην Επιχείρηση Αλβιών, μία αμφίβια απόβαση στα Ρωσικά τότε νησιά του Κόλπου της Ρίγας, στα τέλη του 1917.

Μετά την ήττα της Γερμανίας στον πόλεμο και την υπογραφή της ανακωχής το Νοέμβριο του 1918, το Λεοπόλδος όπως και οι περισσότερες από τις ναυαρχίδες του Στόλου των Βορείων Θαλασσών τέθηκαν υπό περιορισμό από το βρετανικό Βασιλικό Ναυτικό στο Σκάπα Φλόου έχοντας προηγουμένως αφοπλιστεί και τα πληρώματά τους μειωθεί στο ελάχιστα απαραίτητο, καθ' ον χρόνο οι συμμαχικές δυνάμεις διαπραγματευόντουσαν το τελικό κείμενο της Συνθήκης των Βερσαλλιών. 
Στις 21 Ιουνίου του 1919, μερικές ημέρες πριν την υπογραφή της συνθήκης, ο διοικητής του υπο κράτηση στόλου, υποναύαρχος Λούντβιχ φον Ρόιτερ, διέταξε την αυτοβύθιση του στόλου για να εξασφαλίσει ότι δεν θα γινόταν ποτέ λεία πολέμου στα χέρια των Βρετανών, όπως και το πέτυχε. Το θωρηκτό Λεοπόλδος ανελκύθηκε τον Ιούλιο του 1931 με επακόλουθο να οδηγηθεί σε εκποίηση και διάλυση για παλιοσίδερα το 1933.

Κατηγορία:Γερμανικά πολεμικά πλοία του Α' Παγκοσμίου Πολέμου
Κώμη Αχαΐας

Η Κώμη είναι ημιορεινό χωριό της Αχαΐας που βρίσκεται χτισμένο στις παρυφές του Κομποβουνίου σε υψόμετρο περίπου 300 μέτρων και στην τοπική κοινότητα Μιτοπόλεως του δήμου Δυτικής Αχαΐας.

Σύμφωνα με την απογραφή του 2011 ο οικισμός έχει πληθυσμό 77 κατοίκους.

## Ιστορία
Η Κώμη κατά την Ενετοκρατία αποτελούσε μέρος της Βαρωνίας της Μιτόπολης που ιδρύθηκε το 1209 από τον Γουλιέλμο Σαμπλίτη. Σύμφωνα με την αραγονική έκδοση του Χρονικού του Μορέως, δόθηκε στον Γάλλο ιππότη Γιλβέρτο ντε Κορ. Ανάμεσα στην Κώμη και την Μιτόπολη υπάρχουν σήμερα τα απομεινάρια του κάστρου, που είχε χτίσει ο Κορ και χρησιμοποιούσε ως έδρα της βαρωνίας.

## Διοικητική εξέλιξη
Στις 20 Απριλίου του 1835 η Κώμη προσαρτήθηκε στον δήμο Τριταίας, στις 28 Αυγούστου του 1912 με την θέσπιση των κοινοτήτων και την διάλυση των δήμων το χωριό αποσπάστηκε από τον δήμο Τριταίας και προσαρτήθηκε στην κοινότητα Χίονας μέχρι τις 23 Ιανουαρίου του 1932 που εντάχτηκε στην κοινότητα Μιτοπόλεως. Στις 4 Δεκεμβρίου του 1997 με το Σχέδιο Καποδίστριας και την επαναφορά των δήμων η Κώμη προσαρτήθηκε στον δήμο Ωλενίας έως τις 7 Ιουνίου του 2010 που με το Πρόγραμμα Καλλικράτης προσαρτήθηκε στον δήμο Δυτικής Αχαΐας που προήλθε από την συνένωση του δήμου Ωλενίας με άλλους τρεις δήμους της Αχαΐας.

## Δημογραφική εξέλιξη
Ενδεικτικά, η σύγχρονη δημογραφική εξέλιξη του οικισμού είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Στέφανος Θωμόπουλος, *[[Ιστορία της Πόλεως Πατρών|Ιστορία της Πόλεως Πατρών από των αρχαιοτάτων χρόνων μέχρι του 1821]]*, Τομ. Α΄, επιμέλεια: Βασίλειος Κ. Λάζαρης, Αχαϊκές εκδόσεις, Πάτρα 1998. ISBN 960-7960-08-4.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, λήμμα Μιτόπολη.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κώμης Αχαΐας. eetaa.gr. Ανακτήθηκε: 31/10/2017.
* Πραγματικός και μόνιμος πληθυσμός της Ελλάδας, σύμφωνα με τις απογραφές του 1991 και 2001. statistics.gr. Ανακτήθηκε από το αρχειοθετημένο πρωτότυπο: 31/10/2017.

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Κάλχας Ροδόπης

Ο **Κάλχας** είναι ημιορεινό χωριό αλλά και δημοτική κοινότητα της Θράκης, στην Περιφερειακή Ενότητα Ροδόπης. Η ομώνυμη δημοτική κοινότητα περιλαμβάνει σύμφωνα με την απογραφή 2021 τους οικισμούς: Ιάμπολη (πληθ. 151), Μεγάλη Άδα (πληθ. 8), Μύτικα (πληθ. 8), Σαρακηνή (πληθ. 29) και Τυχερό (πληθ. 280 ) ενώ ως κοινότητα είχε συνολικό πληθυσμό 1.074.

## Γεωγραφία - Ιστορία
Ο Κάλχας βρίσκεται στην πεδιάδα της Κομοτηνής με υψόμετρο 200 μέτρα, σε απόσταση περίπου 5 χιλιομέτρων βορειοανατολικά από το κέντρο της πόλης και  Κομοτηνής. Διοικητικά αναφέρεται επίσημα για πρώτη φορά, μετά την απελευθέρωση της Θράκης, το 1924 στο ΦΕΚ 194Α - 14/08/1924 να προσαρτάται στην τότε κοινότητα Πανδρόσου ενώ πλέον ανήκει στη δημοτική ενότητα Κομοτηνής του δήμου Κομοτηνής και σύμφωνα με την απογραφή του 2011 έχει πληθυσμό 634 κατοίκων, κυρίως μουσουλμάνων. 

Το χωριό διασχίζεται από έναν μικρό χείμαρρο (γνωστός στους ντόπιους με το όνομα *Τρελοχείμαρρος*), παραπόταμος του Βοσβόζη, ο οποίος πολλές φορές το χειμώνα ξεχειλίζει δημιουργώντας προβλήματα στις συγκοινωνίες. Το 2010 το ΓΕΣ, στο πλαίσιο της κοινωνικής προσφοράς του Στρατού Ξηράς, τοποθέτησε στρατιωτική γέφυρα τύπου ΜΠΕΛΕΫ Μ2  βελτιώνοντας αισθητά την κατάσταση. 
Η κύρια απασχόληση των περισσότερων κατοίκων είναι η καλλιέργεια καπνών. Λίγο έξω από το χωριό περνά ο κάθετος άξονας της Εγνατίας Οδού (Α2) που οδηγεί στα Ελληνοβουλγαρικά σύνορα. (Κομοτηνή – Νυμφαία – Μακάζα – Κάρτζαλι) 

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Κατηγορία:Πομακοχώρια
Κλωντιό Μπωβύ

Ο **Κλαούντιο Μπωβύ** (γεννημένος στις 16 Απριλίου 1988 στο Σαιν-Κλοντ της Γουαδελούπης) είναι Γάλλος ποδοσφαιριστής ο οποίος αγωνίζεται ως επιθετικός για λογαριασμό της ΑΑ Γκανγκάμπ.

## Βιογραφία
### Ξεκινήματα
Καταγόμενος από το Σαιν-Κλοντ της Γουαδελούπης, ο Κλαούντιο Μπωβύ ξεκίνησε την ενασχόληση με το ποδόσφαιρο από την τοπική ομάδα της Φυμερόλ Σαιν-Κλοντ. Στην ηλικία των 13 ετών, αποχώρησε από την Γουαδελούπη για να ενταχθεί στην ηλικιακή ομάδα των Κ-14 ετών της τοπικής ένωσης, η οποία βρισκόταν στο Καρκεφού. Πέρασε, στη συνέχεια, μεταξύ 15 και 18 ετών από τα τμήματα υποδομής της ΦΚ Ναντ. Μετά το πέρας της εκπαίδευσής του, ήρθε σε συμφωνία με την ΕΣ Τρουά ΑΚ, όπου και υπέγραψε, τελικώς, το πρώτο του επαγγελματικό συμβόλαιο στη διάρκεια του καλοκαιριού του 2008.

Μετά από την πρώτη του σεζόν ως επαγγελματίας κι ενώ η ΕΣΤΑΚ υποβιβάστηκε στη Νασιονάλ, ο Κλαούντιο αποφάσισε να αποχωρίσει από τον σύλλογο. Αρκετές ομάδες της Λιγκ 2 επιθυμούσαν την απόκτησή του, ενώ πραγματοποίησε και μια περίοδο δοκιμών διάρκειας μιας εβδομάδας με την Γουότφορντ (Τσάμπιονσιπ), όμως η ομάδα της Τρουά αρνείτο να τον αφήσει να φύγει.

Στις 23 Μαΐου 2011, ο Κλαούντιο παραχωρήθηκε ως δανεικός (με οψιόν αγοράς) για την σεζόν 2011/12 στην Σατορού αφού πρώτα υπέγραψε ανανέωση του υπάρχοντος συμβολαίου του. Ο Μπωβύ πέτυχε συνολικά 10 τέρματα σε 37 αναμετρήσεις για την Λιγκ 2 με την *La Berri*. Με το πέρας της σεζόν, ο ομάδα του Σατορού έκανε χρήση της οψιόν αγοράς και ο Μπωβύ έγινε οριστικά παίκτης του συλλόγου.

Στις 19 Οκτωβρίου 2012, στα πλαίσια της 11ης αγωνιστικής του πρωταθλήματος της Λιγκ 2, ο Μπωβύ πέτυχε τρία τέρματα απέναντι στην ομάδα της Γκαζελέκ Αζαξιό.

Στις 29 Ιανουαρίου 2013, ο Κλαούντιο Μπωβύ παραχωρήθηκε ως δανεικός με οψιόν αγοράς μέχρι το τέλος της σεζόν στην ΣΚ Μπαστιά.
Στις 30 Ιουνίου 2013, μεταγράφηκε κι επισήμως στην Αν Αβάν ντε Γκανγκάμπ.

### Εθνική
Μη έχοντας κληθεί ποτέ σε επίπεδο νέων από τις ανάλογες ηλικιακές κατηγορίες της Εθνικής Γαλλίας, εντάχθηκε στην Εθνική Γουαδελούπης το 2008.

Συμμετείχε στον πρώτο του διεθνή αγώνα με την Γουαδελούπη στις 29 Φεβρουαρίου 2008, με την ευκαιρία μιας φιλικής αναμέτρησης απέναντι στον Άγιο Βικέντιο και Γρεναδίνες (ήττα με σκορ 2-1).

Ενώ, κανονικά, θα λάμβανε μέρος στο Gold Cup 2009, οι αγωνιστικές δυσκολίες που, ωστόσο, αντιμετώπιζε η ομάδα του τον υποχρέωσαν να παραμείνει στην μητροπολιτική Γαλλία.

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές από τη Γουαδελούπη
Κατηγορία:Ποδοσφαιριστές ΕΣ Τρουά ΑΚ
Κατηγορία:Ποδοσφαιριστές ΛΜ Σατορού
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Ποδοσφαιριστές Εθνικής Γουαδελούπης
Κατηγορία:Μέσοι ποδοσφαιριστές
Μαμαντού Σαμασά (ποδοσφαιριστής γεννημένος το 1990)

Ο **Μαμαντού Σαμασά**, γεννημένος στις 16 Φεβρουαρίου 1990 στο Μοντρέιγ (Σεν-Σαιν-Ντενί, Γαλλία), είναι διεθνής ποδοσφαιριστής από το Μάλι ο οποίος αγωνίζεται ως τερματοφύλακας για λογαριασμό της Αν Αβάν ντε Γκανγκάμπ.

## Βιογραφία
### Σύλλογος
Προερχόμενος από τα τμήματα υποδομής της Αν Αβάν ντε Γκανγκάμπ, ο Μαμαντού Σαμασά συμμετείχε στον πρώτο του αγώνα με την πρώτη ομάδα του συλλόγου της Βρετάνης στη διάρκεια του πρώτου γύρου του Λιγκ Καπ Γαλλίας απέναντι στη Γκρενόμπλ (νίκη με 1-2). Βρίσκοντας άμεσα θέση βασικού κάτω από την εστία του συλλόγου, αγωνίστηκε σε 38 από τις συνολικά 40 αναμετρήσεις για την Νασιονάλ και συμμετείχε ενεργά στην επάνοδο της ομάδας στην Λιγκ 2. Στη διάρκεια του καλοκαιριού του 2011, ο Βενσάν Πλαντέ αποκτήθηκε ως αναπληρωματικός του Σαμασά και ο τερματοφύλακας με καταγωγή από το Μάλι συμμετείχε σε 26 αγώνες πρωταθλήματος.

### Εθνική
Ο Μαμαντού Σαμασά γνώρισε μια συμμετοχή με την Εθνική Γαλλίας U-20 στα πλαίσια των Αγώνων Γαλλοφωνίας του 2009, αγωνιζόμενος σε αναμέτρηση απέναντι στο Μαρόκο (ήττα με 0-1). Αποφάσισε τελικώς να εκπροσωπήσει το Μάλι, την χώρα καταγωγής των γονιών του, το 2012. Στις 3 Σεπτεμβρίου του ιδίου έτους, κλήθηκε για πρώτη φορά από τον ομοσπονδιακό τεχνικό Πατρίς Καρτερόν για να αγωνιστεί στην αναμέτρηση για τα προκριματικά του Κυπέλλου Εθνών Αφρικής 2013 απέναντι στην Μποτσουάνα. Ωστόσο, δεν αγωνίστηκε στη συγκεκριμένη αναμέτρηση. Στις 13 Οκτωβρίου, αγωνίστηκε ως βασικός για τον επαναληπτικό αγώνα απέναντι στη Μποτσουάνα, γνωρίζοντας, έτσι, την πρώτη του διεθνή συμμετοχή με την Εθνική Μάλι στα διάρκεια αυτής της αναμέτρησης, την οποία κέρδισαν με σκορ 4-1 οι *Aigles*.

## Παραπομπές


## Εξωτερικός Σύνδεσμος
* Μαμαντού Σαμασά  στο LFP.fr

Κατηγορία:Ποδοσφαιριστές Εθνικής Μάλι
Κατηγορία:Ποδοσφαιριστές από το Μάλι
Κατηγορία:Γάλλοι ποδοσφαιριστές
Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Τερματοφύλακες ποδοσφαιριστές
Κωνσταντίνος Αλεξιάδης

Ο **Κωνσταντίνος Αλεξιάδης** (Τρίκαλα, 1922  -  27 Ιανουαρίου 1986) ήταν Έλληνας δικηγόρος και πολιτικός. Χρημάτισε βουλευτής και υφυπουργός.

## Σταδιοδρομία
Εργάστηκε ως δικηγόρος. Κατήλθε ως υποψήφιος στις εκλογές του 1958 με το Κόμμα Φιλελευθέρων χωρίς να εκλεγεί. Στις εκλογικές αναμετρήσεις της δεκαετίας του ' 60 ήταν ξανά υποψήφιος, με την Ένωση Κέντρου, πάλι χωρίς επιτυχία. Μετά τη χούντα, πολιτεύτηκε με το ΠΑΣΟΚ στις εκλογές του 1977 και απέτυχε να εκλεγεί βουλευτής. 

Εξελέγη βουλευτής του ΠΑΣΟΚ στο νομό Τρικάλων στις εκλογές του 1981. Στην πρώτη κυβέρνηση του Ανδρέα Παπανδρέου ήταν υφυπουργός Γεωργίας από τις 21 Οκτωβρίου 1981 ως τις 5 Ιουλίου 1982. Ο Αλεξιάδης επανεξελέγη βουλευτής στις εκλογές του 1985. Ωστόσο, δεν πρόλαβε να ολοκληρώσει τη νέα του θητεία.

Πέθανε ενώ ήταν εν ενεργεία βουλευτής και κηδεύτηκε στα Τρίκαλα, τον Ιανουάριο του 1986. Ήταν παντρεμένος με 2 παιδιά. Την έδρα του κατέλαβε ο Γιάννης Ζιάγκας.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Τρικάλων
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Γεωργίας
Σάκης Αναστασιάδης

Ο **Αθανάσιος (Σάκης) Αναστασιάδης** (Λευκώνας Σερρών, 1961) είναι Έλληνας παλαίμαχος διεθνής ποδοσφαιριστής και νυν προπονητής. Έκανε πολυετή καριέρα στην Α' Εθνική με τα χρώματα δυο διαφορετικών ομάδων, αρχικά του Πανσερραϊκού (1978-1985) και στη συνέχεια του Ηρακλή (1986-1993). Είναι ο μοναδικός ποδοσφαιριστής στην ιστορία του συλλόγου των Σερρών, ο οποίος έχει καταφέρει να σκοράρει και στις τρεις εθνικές κατηγορίες. 

Ο Σάκης Αναστασιάδης ξεκίνησε τον αθλητισμό από την ομάδα του χωριού του, τον Ολυμπιακό Λευκώνα, από όπου σε ηλικία 17 ετών μεταπήδησε στον Πανσερραϊκό, με τη φανέλα του οποίου αγωνίστηκε μέχρι τον Δεκέμβριο του 1985. Επόμενος σταθμός στην καριέρα του ήταν ο Ηρακλής. Στις 17 Ιουλίου 1991 πήρε μεταγραφή στον Π.Α.Σ. Γιάννινα υπογράφοντας διετές συμβόλαιο, ωστόσο όμως 6 μήνες αργότερα, στις 14 Δεκεμβρίου 1991, πήρε μεταγραφή ξανά στον Ηρακλή μετά από απαίτηση του τότε προπονητή της ομάδας της Θεσσαλονίκης, Τάις Λίχμπρεχτς, υπογράφοντας τετραετές συμβόλαιο. Το καλοκαίρι του 1993 επέστρεψε στον Πανσερραίκο στη Γ΄Εθνική, οδηγώντας τον στην κατάκτηση του τίτλου (27 συμμετοχές, 3 γκολ). Το καλοκαίρι του 1995 υπέγραψε στην Α.Ε. Νιγρίτας για δυο χρόνια. 

Αγωνιζόταν σε θέση αριστερού μέσου και επιθετικού, ενώ μετά το τέλος της ενεργού σταδιοδρομίας του, εργάσθηκε σαν προπονητής κυρίως σε ομάδες του νομού Σερρών. Ακόμη, χρημάτισε κατά καιρούς βοηθός προπονητής της ομάδας, όπως και προπονητής της ομάδας Νέων του συλλόγου, με την οποία αναδείχθηκε πρωταθλητής Ελλάδας Β΄ Εθνικής, το 2010. 

Έλαβε μέρος σε συνολικά **310** αγώνες της μεγάλης κατηγορίας (139 με Πανσερραϊκό και 171 με Ηρακλή) και πέτυχε **42** τέρματα (14 με Πανσερραϊκό και 28 με Ηρακλή). Με τον Πανσερραϊκό έπαιξε και στη Β΄ Εθνική, τις χρονιές 1979-80 (πρωταθλητής βορείου ομίλου) και 1984-85 (δευτεραθλητής).

## Πηγές
* "ΠΟΥ ΕΙΝΑΙ ΤΩΡΑ ΠΟΔΟΣΦΑΙΡΙΣΤΕΣ"
* ΔΙΕΘΝΗΣ ΣΤΑΤΙΣΤΙΚΗ ΙΣΤΟΣΕΛΙΔΑ ΠΟΔΟΣΦΑΙΡΟΥ
* Γεώργιος Παγιωτέλης, "Το Έπος της Α΄Εθνικής" (Ένθετο περιοδικού "ΠΑΓΚΟΣΜΙΟΙ", τεύχη ετών 1994-1996, έκδοση Κλεομένης Γεωργαλάς Ε.Π.Ε.)
* Ανδρέας Μπόμης, "ΑΛΜΑΝΑΚ ΠΟΔΟΣΦΑΙΡΟΥ", 1991 (Έκδοση περιοδικού "Εικόνες")

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Π.Α.Σ. Γιάννινα
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Ηρακλή Θεσσαλονίκης
Παύλος Δημητρίου (ποδοσφαιριστής)

Ο **Παύλος Δημητρίου** (Σέρρες, 24 Μαρτίου 1957) είναι έλληνας παλαίμαχος ποδοσφαιριστής και νυν προπονητής. Έκανε πολυετή καριέρα στην Α' Εθνική με τα χρώματα δυο διαφορετικών ομάδων, κυρίως του Πανσερραϊκού (1974-1985 και 1987-1989) αλλά και της ΑΕΚ (1986-1987).

Ξεκίνησε να αγωνίζεται στους "μικρούς" της ομάδας από ηλικία 12 ετών (1969) και στα 18 του χρόνια ντεμπουτάρισε στην πρώτη ομάδα ως αριστερός οπισθοφύλακας, αλλά σύντομα μεταπήδησε στο χώρο του κέντρου, παίζοντας σαν ηγετικός μέσος. Διετέλεσε αρχηγός της ομάδας του Πανσερραϊκού από το 1976 και μεταγράφηκε στην ΑΕΚ το Δεκέμβρη του 1985, δεν κατάφερε όμως να μονιμοποιηθεί λόγω των πολλών διοικητικών προβλημάτων στην "Ένωση" εκείνης της εποχής. Επέστρεψε στον Πανσερραϊκό το καλοκαίρι του 1987, όμως ένας σοβαρός τραυματισμός που υπέστη τη σεζόν 1988-89 ανέστειλε την πορεία του, με αποτέλεσμα να τερματίσει την σταδιοδρομία του ως παίκτης της ομάδας της Νιγρίτας, την περίοδο 1989-90, στη Γ΄Εθνική.  Με τον Πανσερραϊκό αναδείχθηκε πρωταθλητής Β΄Εθνικής την περίοδο 1979-80 (στο βόρειο όμιλο) και δευτεραθλητής την περίοδο 1984-85. Έχει λάβει μέρος σε συνολικά **262** αγώνες της μεγάλης κατηγορίας (243 με τον Πανσερραϊκό και 19 με την ΑΕΚ), έχοντας σκοράρει **20** φορές (19 με τον Πανσερραϊκό και μια με την ΑΕΚ).

Ως προπονητής έχει εργασθεί σε αρκετούς συλλόγους, μεταξύ των οποίων και ο Πανσερραϊκός.

## Πηγές
* "ΠΟΥ ΕΙΝΑΙ ΤΩΡΑ ΠΟΔΟΣΦΑΙΡΙΣΤΕΣ"
* ΔΙΕΘΝΗΣ ΣΤΑΤΙΣΤΙΚΗ ΙΣΤΟΣΕΛΙΔΑ ΠΟΔΟΣΦΑΙΡΟΥ
* Γεώργιος Παγιωτέλης, "Το Έπος της Α΄Εθνικής" (Ένθετο περιοδικού "ΠΑΓΚΟΣΜΙΟΙ", τεύχη ετών 1994-1996, έκδοση Κλεομένης Γεωργαλάς Ε.Π.Ε.)
* Ανδρέας Μπόμης, "ΑΛΜΑΝΑΚ ΠΟΔΟΣΦΑΙΡΟΥ", 1991 (Έκδοση περιοδικού "Εικόνες")

Δημητριου Παυλος (ποδοσφαιριστης)
Δημητριου Παυλος (ποδοσφαιριστης)
Δημητριου Παυλος (ποδοσφαιριστης)
Δημητριου Παυλος (ποδοσφαιριστης)
Δημητριου Παυλος (ποδοσφαιριστης)
Ultimate (Pet Shop Boys)

***Ultimate ***είναι ένα άλμπουμ τύπου μεγαλύτερες επιτυχίες από τους Pet Shop Boys. Είναι το τρίτο μεγαλύτερο album τους με επιτυχίες, κυκλοφόρησε στις 29 Οκτωβρίου 2010 από την δισκογραφική εταιρεία τους Parlophone. Το άλμπουμ περιείχε 18 προηγούμενα singles, σε χρονολογική σειρά, και ένα νέο τραγούδι ("Together"). Κυκλοφόρησε για τον εορτασμό 25 χρόνων από το πρώτο single της μπάντας "West End Girls" και είναι διαθέσιμο σε CD. Είναι στο νούμερο 27 στο UK Albums Chart στις 7 Νοεμβρίου 2010, με την πρώτη εβδομάδα που πουλήθικαν 8.886 αντίτυπα. Σχετικά με το European Top 100 Albums έφθασε στον αριθμό 50, στις 20 Νοεμβρίου 2010.

Το τραγούδι Together, κυκλοφόρησε στις 24 Οκτωβρίου 2010 και ψηφιακά στις 29 Νοεμβρίου 2010,

## Τραγούδια
Όλα τα τραγούδια γράφτηκαν από τους Neil Tennant και Chris Lowe που δεν σημειώνεται.
# "West End Girls"
# "Suburbia"
# "It's a Sin"
# "What Have I Done to Deserve This?" (with Dusty Springfield) (Tennant, Lowe, Allee Willis)
# "Always on My Mind" (Johnny Christopher, Mark James, Wayne Carson)
# "Heart"
# "Domino Dancing"
# "Left to My Own Devices"
# "Being Boring"
# "Where the Streets Have No Name (I Can't Take My Eyes Off You)" (Adam Clayton, Bono, Larry Mullen, Jr., The Edge, Bob Crewe, Bob Gaudio)
# "Go West" (Jacques Morali, Henri Belolo, Victor Willis, Tennant, Lowe)
# "Before"
# "Se a vida é (That's the Way Life Is)"
# "New York City Boy"
# "Home and Dry"
# "Miracles" (Tennant, Lowe, Adam F, Dan Stein)
# "I'm with Stupid"
# "Love etc." (Tennant, Lowe, Brian Higgins, Miranda Cooper, Parker, Tim Powell)
# "Together" (Tennant, Lowe, Powell)

Κατηγορία:Δισκογραφία των Pet Shop Boys
Δημήτρης Αϊβαζίδης

Ο **Δημήτρης Αϊβαζίδης** (Σέρρες, 7 Οκτωβρίου 1962) είναι Έλληνας παλαίμαχος διεθνής ποδοσφαιριστής και νυν προπονητής. Έκανε πολυετή καριέρα στην Α' Εθνική και τη Β΄Εθνική, κυρίως με τα χρώματα του Πανσερραϊκού (1977, ντεμπούτο σαν ερασιτέχνης σε απεργία του ΠΣΑΠ-1993), με τον οποίο έλαβε μέρος σε 382 επίσημους αγώνες πρωταθλημάτων (251 στην Α΄ και 131 στη Β΄ Εθνική) πετυχαίνοντας 2 τέρματα. Αγωνίστηκε επίσης για μια περίοδο στη Δόξα Δράμας (Α΄Εθνική, 1993-94, 17 συμμετοχές). Συνολικά συμμετείχε σε **399** αγώνες Α΄Εθνικής. Ήταν για πολλά χρόνια ο αρχηγός του Πανσερραϊκού και ηγετική μορφή στην άμυνα, όπου αγωνιζόταν ως κεντρικός οπισθοφύλακας (λίμπερο). Χρίσθηκε 2 φορές διεθνής το 1983 με τη Μεσογειακή και την Ολυμπιακή Εθνική Ομάδα. Ως προπονητής έχει εργασθεί σε αρκετούς συλλόγους, μεταξύ των οποίων και ο Πανσερραϊκός.

## Σταδιοδρομία

## Πηγές
* Γεώργιος Παγιωτέλης, "Το Έπος της Α΄Εθνικής" (Ένθετο περιοδικού "ΠΑΓΚΟΣΜΙΟΙ", τεύχη ετών 1994-1996, έκδοση Κλεομένης Γεωργαλάς Ε.Π.Ε.)
* Ανδρέας Μπόμης, "ΑΛΜΑΝΑΚ ΠΟΔΟΣΦΑΙΡΟΥ", 1991 (Έκδοση περιοδικού "Εικόνες")
* Αφιέρωμα στον παίκτη από τη στήλη «Πού είναι τώρα» του ιστοχώρου balleto.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Έλληνες προπονητές ποδοσφαίρου
Σάιμον Λε Μπον

Ο **Σάιμον Λε Μπον** (Αγγλικά: *Simon John Charles Le Bon*, 27 Οκτωβρίου 1958) είναι Άγγλος καλλιτέχνης, ο οποίος είναι ευρέως γνωστός ως ο κύριος τραγουδιστής, στιχουργός και μουσικός του συγκροτήματος Duran Duran και του παρακλαδιού τους, των Arcadia.
 
## Νεαρή Ηλικία
Ο Σάιμον Λε Μπον ήταν ο πρώτος γιος του Τζον Λε Μπον και της Αν-Μαρί, οι οποίοι στη συνέχεια έκαναν άλλα δυο παιδιά τον Ντέιβιντ και τον Τζόναθαν. Η μητέρα του τον βοήθησε να ανακαλύψει το καλλιτεχνικό του ταλέντο όταν ακόμα ήταν έξι ετών, όταν τον δήλωσε σε μια οντισιόν για μια τηλεοπτική διαφήμιση του απορρυπαντικού Persil. Εκείνος κέρδισε τον ρόλο και πρωταγωνίστησε σε αυτήν. Από μικρή ηλικία, ήταν μέλος της εκκλησιαστικής χορωδίας αλλά παράλληλα εκπαιδευόταν και σαν ηθοποιός. Πήγε στο ίδιο σχολείο με τον Έλτον Τζον, ο οποίος είχε ολοκληρώσει την φοίτηση του λίγα χρόνια νωρίτερα.

## Ξεκίνημα στους Duran Duran
Οι Duran Duran σχηματίστηκαν από τους παιδικούς φίλους Τζον Τέιλορ και Νικ Ρόουντς μαζί με τον τραγουδιστή/συνθέτη Στίβεν Ντάφι το 1978, αλλά ο Ντάφι αποχώρησε έναν χρόνο μετά, πεπεισμένος πως το συγκρότημα δεν είχε μέλλον και εξέλιξη. Έτσι οι Duran Duran έμειναν χωρίς τραγουδιστή. Η πρώην ερωμένη του Λε Μπον, Φιόνα Κεμπ, εργαζόταν ως σερβιτόρα στο νυχτερινό μπαρ στο οποίο οι Duran Duran έκαναν πρόβες, τον σύστησε στο συγκρότημα τον Μάιο του 1980, προτείνοντας τον ως πιθανό τραγουδιστή. Εκείνος άκουσε τα μουσικά κομμάτια που οι άλλοι δύο είχαν συνθέσει μόνοι τους, και προσπάθησε να ταιριάξει κάποια στιχάκια που ο ίδιος είχε συνθέσει, μέσα στην μουσική. Έτσι συμφώνησε να δοκιμάσει με τους Duran Duran για το καλοκαίρι. Μέσα σε διάστημα έξι εβδομάδων, το συγκρότημα έπαιζε σταθερά σε διάφορες περιοχές του Μπέρμιγχαμ, του Λονδίνο και του Νότιγχαμ.

## Εξωτερικοί σύνδεσμοι
* 
* Duran Duran official website

Κατηγορία:Άγγλοι μουσικοί
Κατηγορία:Άγγλοι συνθέτες
Κατηγορία:Άγγλοι τραγουδιστές
Λάμπρος Αθανασούλας

Ο **Λάμπρος Αθανασούλας** είναι  επαγγελματίας οδηγός αυτοκινήτων ράλι.
Γεννήθηκε στις 10 Νοεμβρίου του 1976 στην Αθήνα.
## Καριέρα
Ο Αθανασούλας αποφοίτησε απο το Αμερικάνικο Κολλέγιο της Ελλάδας και πήρε πτυχίο μηχανολογίας στο Πανεπιστήμιο του Γουεστμίνστερ. Η αγωνιστική του καριέρα άρχισε το 2001  σε ένα διαγωνισμό  του περιοδικού **'4 Τροχοί**' και της Toyota Hellas. Μάλιστα, στον δεύτερο διαγωνισμό κέρδισε ένα αγωνιστικό Toyota Yaris. Το 2005 κέρδισε το πρωτάθλημα της κατηγορίας Α5 του Πανελληνίου Πρωταθλήματος Ράλι με Ford Puma.
Την ίδια κιόλας χρονιά, αγωνίστηκε στο Παγκόσμιο πρωτάθλημα ράλλυ οδηγών, στο Ράλι Ακρόπολις όπου εκεί στάθηκε άτυχος καθώς εγκατέλειψε το αυτοκίνητο που του δόθηκε, ενα Ford Fiesta S1600.
Tην χρονιά του 2006 συμμετείχε στο Ford Sproting Trophy, οπου εκεί διαγωνίζονταν οδηγοί μονο με αυοτκίνητα της Ford. 
Τις χρονιές 2007 και 2008, κατάφερε να αγωνιστεί στο Παγκόσμιο Πρωτάθλημα και συγκεριμένα στο Ράλι Ακρόπολις, με δυο διαφορετικά μοντέλα Subaru Impreza κατηγορίας Ν.
Το 2009 ήταν η πρώτη του επιτυχία, καθώς στο Ράλι Ακρόπολις τερμάτισε 8ος με ενα Skoda Fabia S2000. Κάπου εκεί ανακοίνωσε το τέλος της καριέρας του. Επιλέχθηκε ως ο Καλύτερος Αθλητής του 2009, σύμφωνα με το Ελληνικό περιοδικό Status.
Αξίζει να αναφερθεί πως είχε δημιουργήσει την δική του ομάδα, την Team Greece.

Το 2011 έκανε μια ιδιαίτερη εμφάνιση αντιπροσώπεύοντας την ιδια ομάδα, με ενα Ford Fiesta RS, οπου τερμάτισε 19ος στο Ράλι Ακρόπολις.

Το 2015 αγωνίζεται στο Seajets Rally Acropolis με ένα ολοκαίνουριο Skoda Fabia R5 και το 2016 συμμετέχει στον εναρκτήριο αγώνα του WRC στο Μόντε Κάρλο,με την ίδια ομάδα και αυτοκίνητο, κατακτώντας την 22η θέση γενικής με συνοδηγό, τον Νίκο Ζακχαίο.

Κατηγορία:Έλληνες οδηγοί αγωνιστικών αυτοκινήτων
Μανώλης Κώττης

Ο **Μανώλης Κώττης** (Ρόδος, 25 Ιανουαρίου 1955) είναι Έλληνας παλαίμαχος ποδοσφαιριστής και νυν προπονητής. Έκανε πολυετή καριέρα στην Α' Εθνική με τα χρώματα τριών διαφορετικών ομάδων, αρχικά στη Ρόδο, μετά στην ΑΕΚ και τέλος στο Αιγάλεω. Υπήρξε σπουδαίος σκόρερ, πετυχαίνοντας ακριβώς 50 τέρματα σε 147 συνολικά συμμετοχές του στη μεγάλη κατηγορία.

Ο Κώττης ξεκίνησε τον αθλητισμό από την ομάδα του χωριού του, Απόλλωνα Καλυθιών και σε ηλικία μόλις 17 ετών αποκτήθηκε από τη μεγάλη ομάδα του νησιού, τον Α.Σ. Ρόδος που τότε αγωνιζόταν στο πρωτάθλημα της Β΄ Εθνικής. Αγωνίστηκε για αυτήν επί οκτώ συνεχόμενα έτη, κατακτώντας έναν τίτλο πρώτου σκόρερ στην κατηγορία το 1977 με 28 γκολ και ένα πρωτάθλημα νοτίου ομίλου (1978). Στην πρώτη του χρονιά στην Α΄Εθνική με τα χρώματα της Ρόδου εντυπωσίασε, καθώς αναδείχθηκε δεύτερος σκόρερ στο πρωτάθλημα με 24 γκολ, πίσω από τον Θωμά Μαύρο.

Το καλοκαίρι του 1980 μετεγγράφηκε στην ΑΕΚ, αλλά δεν κατάφερε να κερδίσει θέση βασικού και τον Δεκέμβριο του 1981 επέστρεψε στη Ρόδο, όμως έναν ακριβώς χρόνο μετά ξαναγύρισε στην «Ένωση». Το 1983 αναδείχθηκε κυπελλούχος Ελλάδας, ενώ ο ίδιος είχε συνεισφέρει στην πρόκριση στον τελικό, σκοράροντας ένα πολύτιμο γκολ στον πρώτο ημιτελικό εναντίον του Ηρακλή στη Θεσσαλονίκη. Η καλύτερή του χρονιά στην ΑΕΚ ήταν η περίοδος 1983-84 όταν συμμετείχε σε 25 αγώνες και πέτυχε 5 τέρματα. Ωστόσο το καλοκαίρι του 1984, με τον ερχομό του Χόκαν Σάντμπεργκ έμεινε έξω από τα πλάνα του προπονητή του και τον Δεκέμβριο του ίδιου έτους πήγε στο Αιγάλεω. Συνέχισε με την ομάδα των δυτικών προαστίων και την επόμενη περίοδο (1985-86, στη Β΄ Εθνική) αλλά δεν κατάφερε να επανέλθει στην παλιά του φόρμα. Στη συνέχεια αγωνίστηκε στις ΗΠΑ (για έναν χρόνο), στον Ατρόμητο Αθηνών και στον Α.Σ. Λαμία, με τη φανέλα του οποίου έκλεισε την ποδοσφαιρική του διαδρομή. Μετά το πέρας της καριέρας του ακολούθησε το επάγγελμα του προπονητή.

## Πηγές
* "Αλεπού της επίθεσης"
* ΔΙΕΘΝΗΣ ΣΤΑΤΙΣΤΙΚΗ ΙΣΤΟΣΕΛΙΔΑ ΠΟΔΟΣΦΑΙΡΟΥ
* Γεώργιος Παγιωτέλης, "Το Έπος της Α΄Εθνικής" (Ένθετο περιοδικού "ΠΑΓΚΟΣΜΙΟΙ", τεύχη ετών 1994-1996, έκδοση Κλεομένης Γεωργαλάς Ε.Π.Ε.)

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Α.Σ. Λαμίας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
New Super Mario Bros.

Το ***New Super Mario Bros.*** (Χέπμπορν: *Nyū Sūpā Mario Burazāzu)* είναι βιντεοπαιχνίδι πλατφόρμας που αναπτύχθηκε και διανεμήθηκε από την Nintendo για το Nintendo DS. Το παιχνίδι κυκλοφόρησε αρχικά στη Βόρεια Αμερική και την Ιαπωνία τον Μάιο του 2006 και έπειτα στην Αυστραλία και την Ευρώπη τον Ιούνιο του ίδιου χρόνου. Είναι το πρώτο side-scrolling παιχνίδι με τον Mario μετά το *[[Super Mario Land 2: 6 Golden Coins]]* του 1992, και το πρώτο παιχνίδι της σειράς Super Mario μετά το *[[Super Mario Sunshine]]* του 2002. Είναι το παιχνίδι με τις περισσότερες πωλήσεις για τη φορητή κονσόλα Nintendo DS.

## Τρόπος παιχνιδιού
Η πλοκή του παιχνιδιού είναι παρόμοια με τα άλλα παιχνίδια της σειράς. Ο Mario πρέπει να σώσει την Peach και να νικήσει τον Bowser. Το παιχνίδι έχει συνολικά 80 επίπεδα. Ο Mario συλλέγει power-ups, συνολικά επτά, τα Blue Shell, Fire Flower, Mega Mushroom, Mini Mushroom, Super Mushroom και Starman. Τα αφεντικά του παιχνιδιού είναι εννέα, οι Bowser Jr. (σε όλα τα Worlds, μόνο στους πύργους και το κάστρο του Bowser), Mummipokey (World 2), Cheepskipper (World 3), Mega Goomba (World 4), Petey Piranha (World 5), Monty Tank (World 6), Lakithunder (World 7), Dry Bowser (World 8), και τέλος ο Bowser (World 1-World 8).

## Υποδοχή
Το παιχνίδι απέσπασε διθυραμβικές κριτικές.

## Παραπομπές


Κατηγορία:Mario
Κατηγορία:Βιντεοπαιχνίδια του 2006
Κατηγορία:Βιντεοπαιχνίδια πλατφόρμας
Κατηγορία:Βιντεοπαιχνίδια side-scrolling
Κατηγορία:Βιντεοπαιχνίδια του Nintendo DS
Γκάρι Νούμαν

Ο **Γκάρι Νούμαν** (*Gary Anthony James Webb*, 8 Μαρτίου 1958) είναι Άγγλος τραγουδιστής, μουσικός και συνθέτης, ο οποίος έγινε πολύ γνωστός για τα τραγούδια του "Are Friends Electric" ,(όταν ήταν μέλος του συγκροτήματος Tubeway Army) και "Cars".
Ο προσωπικός του ήχος αποτελείται από συνδυασμό συνθεσάιζερ και ήχων κιθάρας, επηρεασμένων από εφέ.
Ο Numan θεωρείται ένας πρωτοπόρος στο χώρο της ηλεκτρονικής μουσικής.

## Εξωτερικοί σύνδεσμοι

*NuWORLD: Official website

Κατηγορία:Άγγλοι τραγουδιστές
Κατηγορία:Ροκ μουσικοί
Κατηγορία:Επικριτές του Χριστιανισμού
Κρυπτογράφηση ηλεκτρονικού ταχυδρομείου

Η **κρυπτογράφηση ηλεκτρονικού ταχυδρομείου** (**e-mail encryption**) αναφέρεται στην κρυπτογράφηση των μηνυμάτων ηλεκτρονικού ταχυδρομείου, με σκοπό είτε το περιεχόμενο του μηνύματος να μην μπορεί να διαβαστεί από οποιονδήποτε άλλον εκτός από τους προβλεπόμενους παραλήπτες, είτε να είναι δυνατή η ψηφιακή πιστοποίηση της ταυτότητας του αποστολέα.

Η κρυπτογράφηση ηλεκτρονικού ταχυδρομείου βασίζεται στην κρυπτογράφηση δημόσιου κλειδιού, με την οποία ένας χρήστης δημοσιεύει το *δημόσιο* κλειδί του ώστε οι άλλοι χρήστες να μπορούν να του αποστέλλουν κρυπτογραφημένα μηνύματα, ενώ κρατά μυστικό το *ιδιωτικό* κλειδί του, με το οποίο μπορεί αυτός και μόνον αυτός να αποκρυπογραφεί τα μηνύματα που λαμβάνει. Αντίστροφα, το ιδιωτικό κλειδί χρησιμοποιείται για να «υπογράψει» ψηφιακά ο αποστολέας ένα μήνυμα, ενώ ο οποιοσδήποτε παραλήπτης μπορεί να χρησιμοποιήσει το δημόσιο κλειδί του αποστολέα για να πιστοποιήσει την προέλευση του μηνύματος.

Η κρυπτογράφηση ηλεκτρονικού ταχυδρομείου δεν θεωρείται απολύτως ασφαλής (το ίδιο ισχύει για όλους τους τύπους κρυπτογράφησης) στην πράξη όμως φαίνεται να είναι επαρκής καθώς χρειάζεται τεράστια υπολογιστική ισχύς (ή η χρήση κβαντικού υπολογιστή, που δεν διατίθεται ακόμα) για να παραχθεί το ιδιωτικό κλειδί που λείπει για την αποκρυπτογράφηση. Αν το ιδιωτικό κλειδί διαρρεύσει, είτε από ανθρώπινο σφάλμα ή ευπιστία, είτε επειδή το κλειδί μεταφέρεται από μη κρυπτογραφημένο κανάλι, η ασφάλεια χάνεται.

## Πρωτόκολλα κρυπτογράφησης
Στα πρωτόκολλα που χρησιμοποιούνται για την κρυπτογράφηση ηλεκτρονικού ταχυδρομείου περιλαμβάνονται τα εξής:
*Bitmessage
*Identity based encryption
*Mail sessions encryption
*PGP
*Galaxkey
*S/MIME
*TLS

## Δείτε επίσης

* HTTPS

## Αναφορές
*
*
* tools.ietf.org → RFC 2315 (PKCS#7 – Cryptographic Message Syntax – März 1998)
* tools.ietf.org → RFC 3852 (Cryptographic Message Syntax (CMS) – Juli 2004)
* tools.ietf.org → RFC 5652 (Cryptographic Message Syntax (CMS) – September 2009)
* tools.ietf.org → RFC 2440 (OpenPGP – November 1998)
* tools.ietf.org → RFC 4880 (OpenPGP – November 2007)
* tools.ietf.org → RFC 3156 (MIME Security with OpenPGP – August 2001)
* tools.ietf.org → RFC 2986 (PKCS#10 – Certification Request Standard – November 2000)
* tools.ietf.org → RFC 1847 (Security Multiparts for MIME: Multipart/Signed and Multipart/Encrypted – Oktober 1995)
* tools.ietf.org → RFC 3851 (Secure/Multipurpose Internet Mail Extensions (S/MIME) Version 3.1 Message Specification – Juli 2004)
* tools.ietf.org → RFC 1421 (Privacy Enhancement for Internet Electronic Mail: Part I – Februar 1993)
* tools.ietf.org → RFC 1422 (Privacy Enhancement for Internet Electronic Mail: Part II – Februar 1993)
* tools.ietf.org → RFC 1423 (Privacy Enhancement for Internet Electronic Mail: Part III – Februar 1993)
* tools.ietf.org → RFC 1424 (Privacy Enhancement for Internet Electronic Mail: Part IV – Februar 1993)

Κατηγορία:Ηλεκτρονικό Ταχυδρομείο
Κατηγορία:Ιδιωτικότητα στο Διαδίκτυο
Τζων Όσμπορν (θεατρικός συγγραφέας)

Ο **Τζον Όσμπορν** (αγγλικά: John James Osborne, 1929 – 24 Δεκεμβρίου 1994) ήταν Άγγλος θεατρικός συγγραφέας, ηθοποιός και κριτικός.

## Βιογραφικά στοιχεία
Ο Τζον Όσμπορν υπήρξε ο σημαντικότερος εκπρόσωπος της γενιάς των «οργισμένων νέων», ένας από τους μεγαλύτερους δραματουργούς του 20ού αιώνα. Κατάφερε να γίνει πασίγνωστος από την ηλικία των 26 ετών, όταν συνέγραψε το έργο *[[Οργισμένα νιάτα (θεατρικό έργο)|Οργισμένα νιάτα]]*, το οποίο τον κατάστησε σύμβολο όλων των επαναστατημένων νέων της εποχής του. Πολέμιος κάθε είδους προσωπικής ή κοινωνικής σύμβασης, ιδιαίτερα ευερέθιστος αλλά και μανιώδης πότης και καπνιστής, εμπνεόταν από τον ίδιο το θυμό του, τον οποίο εξωτερίκευε στις δημιουργίες του. Τιμήθηκε με Όσκαρ σεναρίου για το έργο του *[[Τομ Τζόουνς (ταινία)|Τομ Τζόουνς]]*, η οποία μεταφέρθηκε στον κινηματογράφο με πρωταγωνιστή τον Ρίτσαρντ Μπάρτον, στο ρόλο του Τζίμι Πόρτερ.

## Επιλογή έργων
* *Look Back in Anger*, 1956  (*Κοίτα πίσω οργισμένος*) - ελλην. μετάφραση Δέσπω Διαμαντίδου ως *[[Οργισμένα νιάτα (θεατρικό έργο)|Οργισμένα νιάτα]]*, εκδ. «Δωδώνη»
* *The Entertainer*, 1957 (*Ο διασκεδαστής*)
* *Epitaph for George Dillon*, 1958
* *Luther*, 1961
* *Ανεπίτρεπτη Μαρτυρία*
* *Ψυχαγωγός*
* *Ένας Πατριώτης για μένα*

## Ελληνικές παραστάσεις
Κατάλογος ελληνικών θεατρικών παραστάσεων των έργων του Τζον Όσμπορν.
## Πηγές
* *Χρονικό του 20ού αιώνα* (1994, σελ. 176)

## Παραπομπές

Κατηγορία:Άγγλοι θεατρικοί συγγραφείς
Λουίζ Λαμπέ

Η **Λουΐζ Λαμπέ** (*Louise Labé*, 1524 - 25 Απριλίου 1566), γνωστή και ως **Η Ωραία Σχοινοποιός** (*La Belle Cordière*), ήταν Γαλλίδα ποιήτρια της Αναγέννησης, κόρη του πλούσιου σχοινοποιού Πιερ Σαρλί και της δεύτερης συζύγου του, Ετιενέτ. Το λογοτεχνικό έργο της ήταν περιορισμένο, αλλά ευρέως αναγνωρισμένο ως ένα από τα σημαντικότερα του αναγεννησιακού λυρισμού.

## Βιογραφία
Γεννήθηκε στη Λυών περί το 1524. Τα έργα της είναι σαφώς επηρεασμένα από τον Πιέτρο Μπέμπο, τον Πετράρχη και τον Τζάκοπο Σαννατσάρο. Το προσωνύμιό της προήλθε από το επάγγελμα του πατέρα της αλλά και του συζύγου της, καθώς το 1540 παντρεύτηκε έναν επίσης σχοινοποιό. Σε πεζό λόγο έγραψε το έργο «*Διάλογος της τρέλας και του έρωτα*». Ήταν πολύ γνωστή για την ομορφιά, τη μόρφωση και τις ικανότητές της στην ιππασία και την ξιφασκία. Πέθανε στο Παρσιέ, το 1566.

## Ενδεικτική εργογραφία
* *Διάλογος της Μωρίας και του Έρωτα* (δραματική αλληγορία σε πεζό), γαλλικά: *Debat de Folie et d'Amour*
* Τρεις ελεγείες, επηρεασμένες από τις Ηρωίδες του Οβίδιου
* 24 σοννέτα, στα οποία κυρίως οφείλει την φήμη της και στα οποία εκφράζονται έντονα γυναικεία συναισθήματα.

## Ελληνική βιβλιογραφία
* Κούλης Αλέπης: *Η Λουΐζα Λαμπέ και τα 24 σοννέτα της*, μεταφράσεις, 1961.
* Ηρώ Τσαρνά, *Louise Labé – Ingrid Auriol, Δύο Γαλλίδες Ποιήτριες*, εισαγωγή-μετάφραση: Ηρώ Τσαρνά, εκδ. Γαβριηλίδη, Αθήνα 2015.

## Παραπομπές


Κατηγορία:Γάλλοι ποιητές
Αλεξάντρ Οστρόβσκι

Ο **Αλεξάντρ Οστρόβσκι**  (Алекса́ндр Никола́евич Остро́вский, 1823-1886) ήταν Ρώσος θεατρικός συγγραφέας, θεωρούμενος ως ο σημαντικότερος εκπρόσωπος της ρεαλιστικής περιόδου του ρωσικού θεάτρου.

## Επιλογή έργων
**Οικογενειακός πίνακας*, 1847
**Μεταξύ μας, θα συνεννοηθούμε*, 1850
**Η φτώχεια δεν είναι αμαρτία*, 1854
**Η μπόρα*, 1859 - ελλην. μετάφραση Αθηνας Σαραντίδη ("ΘΕΑΤΡΟ 1966")   
**Το δάσος*, 1871
**Ένοχοι δίχως ενοχή*, 1881

## Παραπομπές


## Εξωτερικοί σύνδεσμοι
* 

Κατηγορία:Ρώσοι θεατρικοί συγγραφείς
Άλτζερνον Τσαρλς Σουίνμπερν

Ο **Άλτζερνον Τσαρλς Σουίνμπερν** (*Algernon Charles Swinburne*, 5 Απριλίου 1837 - 10 Απριλίου 1909) ήταν Άγγλος ποιητής, μυθιστοριογράφος, θεατρικός συγγραφέας και κριτικός.

## Επιλογή έργων
### Έμμετρα δράματα
**The Queen Mother* (1860) 
**Rosamond* (1860) 
**Atalanta in Calydon* (1865)
**Bothwell* (1874) 
**Mary Stuart* (1881)
### Ποίηση
**Poems and Ballads* (1866) 
**Songs Before Sunrise* (1871)
**A Century of Roundels* (1883)
**Astrophel and Other Poems* (1894)
### Κριτική
**William Blake: A Critical Essay*
**A Note on Charlotte Brontë* (1877) 
**A Study of Shakespeare* (1880) 
**A Study of Victor Hugo* (1886) 
**A Study of Ben Johnson* (1889)

## Παραπομπές


## Εξωτερικοί σύνδεσμοι
*  

Κατηγορία:Άγγλοι ποιητές
Κατηγορία:Άγγλοι θεατρικοί συγγραφείς
Κατηγορία:Άγγλοι μυθιστοριογράφοι
Κατηγορία:Άγγλοι κριτικοί
Γκράτσια Ντελέντα

Η **Γκράτσια Ντελέντα** (*Grazia Deledda*, 27 Σεπτεμβρίου 1871 – 15 Αυγούστου 1936) ήταν Ιταλίδα λογοτέχνιδα, που τιμήθηκε με το Βραβείο Νόμπελ Λογοτεχνίας το 1926.

Γεννήθηκε στο Νουόρο της Σαρδηνίας και εκπαιδεύθηκε κατ’ οίκον. Άρχισε να δημοσιεύει γραπτά της σε εφημερίδες και περιοδικά του τόπου της, και το 1896 με τον *Δρόμο του κακού* απέσπασε τον έπαινο των κριτικών. Το 1899 πηγαίνει στο Κάλιαρι, παντρεύεται και μετακομίζει στη Ρώμη, όπου έζησε μέχρι το τέλος της ζωής της και απεβίωσε εκεί από καρκίνο σε ηλικία 64 ετών.

Επηρεασμένη από τον βερισμό του Τζοβάννι Βέργκα και τον *decadentismo* του Ντ' Αννούντσιο, έδωσε τα καλύτερά της έργα μετά το 1900, αρχίζοντας από τον *Elias Portolu*. Θέματά της είναι ο έρωτας, ο πόνος και η κρίση του οικογενειακού θεσμού, τοποθετημένα στο τραχύ παραδοσιακό περιβάλλον της Σαρδηνίας. Το 1926 της απονεμήθηκε το Βραβείο Νόμπελ Λογοτεχνίας.

## Επιλογή έργων
**Fior di Sardegna* (*Λουλούδι της Σαρδηνίας*, 1892) 
**La via del male* (*Ο δρόμος του κακού*,1896) 
**Racconti sardi* (*Διηγήματα της Σαρδηνίας*, 1895) 
**Anime oneste* (*Τίμιες ψυχές*, 1895) 
**Elias Portolu* (1903) - ελλην. μετάφραση Γ.Β. Ιωαννίδου ("ΚΟΡΑΗΣ")   
**Cenere* (*Στάχτες*, 1904) 
**Nostalgie* (1905) 
**L'edera* (*Ο κισσός*, 1908) - ελλην. μετάφραση Βασίλης Τριανταφύλλου ("ΔΕΛΦΙΝΙ")
*Elias Portolu (Γιατί αμάρτησε) - ελληνική μετάφραση Δημήτρης Ροντήρης ("Ηχώ της Ελλάδος, 1935) http://www.orizontesbooks.gr/catalog/product_info.php?products_id=35016
**Canne al vento* (*Καλαμιές στον άνεμο*, 1913) - ελλην. μετάφραση Χρ. Αλεξανδρίδης στο Project Gutenberg *http://www.gutenberg.org/ebooks/28658 , πρώτη ελληνική έκδοση "Ηχώ της Ελλάδος" 1935 ως "Καλάμια στον άνεμο", μετάφραση Στάθης Φερεντίνος (μαζί με το "Γιατί αμάρτησε" (Elias Portolu) http://www.orizontesbooks.gr/catalog/product_info.php?products_id=35016

## Παραπομπές


## Εξωτερικοί σύνδεσμοι

Κατηγορία:Ιταλοί μυθιστοριογράφοι
Κατηγορία:Ιταλοί διηγηματογράφοι
Κατηγορία:Βραβευμένοι με Νόμπελ Λογοτεχνίας
Κατηγορία:Ιταλοί νομπελίστες
Αρρίγκο Μπόιτο

Ο **Αρρίγκο Μπόιτο** (ιταλ.*Arrigo Boito*, 24 Φεβρουαρίου 1842 - 10 Ιουνίου 1918) ήταν Ιταλός συνθέτης, ποιητής και λιμπρετίστας.

Σπούδασε μουσική στο Ωδείο του Μιλάνου και νέος ακόμη διακρίθηκε ως ποιητής που επένδυε ο ίδιος μουσικά τις συνθέσεις του.

Έγραψε δύο μόνο όπερες εκ των οποίων επιζεί σήμερα ο *[[Μεφιστοφελής (όπερα)|Μεφιστοφελής]]* σε λιμπρέτο δικό του, βασισμένη στον *Φάουστ* του Γκαίτε. Η πρεμιέρα της το 1868 στην Σκάλα ήταν μια αποτυχία και προκάλεσε επεισόδια και επέμβαση της αστυνομίας. Ο Μπόιτο την επανεπεξεργάστηκε και η όπερα ανέβηκε τον Απρίλιο του 1875 στην Μπολόνια με επιτυχία. Είναι ένα έργο που παίζεται τακτικά μέχρι σήμερα. Η δεύτερη όπερα λέγεται Νέρων, στον οποίο εργάστηκε πολλά από τα τελευταία του χρόνια, παρουσιάστηκε μετά από τον θάνατο του, από τον Τοσκανίνι, στο Μιλάνο το 1924.

Εκεί που ευτύχησε περισσότερο ο Μπόιτο ήταν στην συγγραφή λιμπρέτων. Εκτός από τις άλλες συνεργασίες του, γνωστότερη των οποίων ήταν η *Τζοκόντα* του Πονκιέλλι, ιδιαίτερα επιτυχημένη ήταν αυτή με τον Βέρντι. Έγραψε τους στίχους του *Inno delle nazioni* (*Ύμνου των εθνών*) και τα έξοχα λιμπρέτα των δύο τελευταίων και σπουδαίων έργων του Βέρντι, *[[Οθέλος (Βέρντι)|Οθέλλος]]* και *[[Φάλσταφ]]*, βασισμένα το μεν πρώτο στο ομώνυμο έργο του Σαίξπηρ, το δε δεύτερο στα έργα του ίδιου ποιητή *[[Οι εύθυμες Κυράδες του Ουίνδσορ]]* και (εν μέρει) *Ερρίκος Δ΄*.

## Επιλογή έργων

### Όπερες
**Μεφιστοφελής*, 1868 και 1875
**Νέρωνας*, 1877-1915 (μεταθανάτια πρεμιέρα το 1924)

### Λιμπρέτα
(εκτός των αμέσως ανωτέρω δικών του μελοδραμάτων)
**Το δρεπάνι* του Αλφρέντο Καταλάνι (1875)
**Η Τζοκόντα* του Αμίλκαρε Πονκιέλλι (1876)
**Οθέλος* του Τζουζέπε Βέρντι (1887) 
**Φάλσταφ* του Τζουζέπε Βέρντι (1893)

## Παραπομπές


## Εξωτερικοί σύνδεσμοι
* 

Κατηγορία:Ιταλοί συνθέτες